แบงก์โน้ตส์
เรียกได้ว่า Go so Big สำหรับแนวคิดและหลักการบริหารจัดการธนาคารกลาง
21 ส.ค. 2555

เป็นกลาง?
เรียกได้ว่า Go so Big สำหรับแนวคิดและหลักการบริหารจัดการธนาคารกลาง
ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ยืนยันว่าจะดำเนินนโยบายที่ยึดถือกรอบเป้าหมายเงินเฟ้อ ที่เรียกกันโก้หรูว่า Inflation Targeting เป็นหลักในการบริหาร
ขณะที่ ดร.โกร่ง-วีรพงษ์ รามางกูร ประธานคณะกรรมการ ธปท. นั่งยันนอนยันว่า ไม่เห็นด้วยกับแนวคิดของผู้บริหาร ธปท.ที่ยึดถือกรอบเป้าหมายเงินเฟ้อเป็นหลัก
ควรหันมายึดนโยบายอัตราแลกเปลี่ยนที่เป็นตัวสะท้อนราคาจะดีกว่า สำหรับประเทศที่หากินกับการส่งออกและพึ่งพาเงินทุน




 
แต่ถึงแม้จะมีความเห็นที่แตกต่างกัน ดร.โกร่ง ก็บอกว่า สามารถทำงานร่วมกันได้
ตราบใดที่ประเทศไทยไม่สามารถควบคุมราคาน้ำมันในตลาดโลกได้ ก็คงต้องปล่อยให้ราคาสินค้าเป็นไปตามกลไกตลาด 
ถามว่า ถ้าเป็นยังงี้การบริหารเศรษฐกิจประเทศจะไปทางไหน
เดอะโต้ง-กิตติรัตน์ ณ ระนอง รองนายกรัฐมนตรีและ รมว.คลัง ที่เป็นคนกลางแต่ไม่เป็นกลาง ยืนยันชัดเจนว่า ปีนี้การกำหนดทิศทางและแนวนโยบายทางเศรษฐกิจจะยังคงยึดกรอบเป้าหมายเงินเฟ้อ เป็นเป้าหมายหลักไปก่อน
ปีหน้า ธปท.กับกระทรวงการคลังจะต้องหารือกันใหม่เพื่อให้ได้ข้อสรุปแล้วค่อยปรับ
เป็นกล้าง เป็นกลาง จังเลยเพ่?